**Zápisnica zo ustanovujúceho zasadnutia ZRMŠ Švantnerova**

**Dátum konania: 13.10.2022**

Predsedníčka Katarína Gadomská privítala všetkých prítomných členov Združenie a predniesla nasledovný program

**Program ustanovujúceho zasadnutia ZRMŠ Švantnerova:**

1. **Predstavenie nových členov, voľba výkonného výboru**
2. **Rozpočet na školský rok 2022/2023**
3. **Diskusia, rôzne: Projekt Zem sa smeje kvetmi, 50. výročie MŠ**

Následne Zasadnutie pristúpilo k prerokovaniu jednotlivých bodov programu.

**K bodu 1 Predstavenie nových členov ZRMŠ, voľba výkonného výboru:**

predsedníčka Katarína Gadomská konštatovala, že Zasadnutia sa zúčastňujú všetci členovia Združenia, ktorí podpísali prihlášky za člena Združenia a deklarovali tak záujem stať sa členom Združenia. Zasadnutie v zmysle aktuálneho znenia stanov zvolal výkonný výbor Združenia a Zasadnutie je uznášaniaschopné.

Po otvorení Predsedníčka navrhla, aby Gabriela Strýčková bola zvolená za zapisovateľku Zasadnutia.

Bolo pristúpené k hlasovaniu:

Za návrh hlasovali všetci členovia, t.j. 100% hlasov.

Proti nehlasoval nikto.

Predsedkyňa tiež navrhla schváliť členov Výkonného výboru, predsedu, podpredsedu, hospodára a kontrolného orgánu pre školský rok 2022/2023

Navrhovaní členovia Výkonného výboru:

MUDr. Katarína Gadomská – predsedkyňa

PaedDr. Gabriela Strýčková – podpredsedkyňa

Gabriela Gondová – hospodárka

Predseda a podpredseda ZRMŠ Švantnerova sú štatutárnym orgánom združenia a zastupujú organizáciu vo vonkajších vzťahoch.

Navrhovaný revízor: Mgr. Radana Lukáčiková Hromníková

Bolo pristúpené k hlasovaniu: za návrh hlasovali všetci členovia, t.j. 100% hlasov. Proti návrhu nehlasoval nikto.

**K bodu 2 Aktivity plánované na školský rok 2022/2023:**

Výkonný výbor predložil návrh rozpočtu na školský rok 2022/2023 a zoznam navrhovaných akcií, ktorý bol vypracovaný v súčinnosti s riaditeľkou MŠ Švantnerova. Návrh zohľadňuje finančné, materiálne, vzdelávacie a iné potreby MŠ Švantnerova (projekty). Plánované aktivity sú uvedené aj na webovej stránke MŠ, kde sa s nimi môžu oboznámiť aj rodičia detí.

Predsedníčka navrhla hlasovanie, ktoré by schválilo predbežné návrhy rozpočtu a plán činností Združenia.

Hlasovalo sa. Za návrh hlasovali všetci členovia, t.j. 100% hlasov

Proti návrhu nehlasoval nikto.

**K bodu 3 Rôzne, diskusia:**

Členovia stretnutia prerokovali navrhnuté realizované projekty a plánované 50. Výročie MŠ (otvorená 1.9.1973), prevádzku počas vianočných sviatkov, hospodárne vykurovanie MŠ.

Po vyčerpaní programu bolo rokovanie Zasadnutia ukončené a predsedníčka poďakovala všetkým zúčastneným za účasť.

V Bratislave dňa 13.10.2022 Gabriela Strýčková

Prezenčná listina účastníkov ustanovujúcej schôdze Zasadnutia Združenia rodičov MŠ Švantnerova, ktoré sa konalo 13.10.2022

MUDr. Katarína Gadomská ................................................

PaedDr. Gabriela Strýčková .................................................

Gabriela Gondová ................................................

Ing. František Kuruc .................................................

Mgr. Lukáčiková Hromníková Radana .........................................

Ing. Katarína Zálezáková ................................................

Nagyová Miroslava .................................................

Ing. Lebedová Ivana .................................................